Gargždų lopšelis-darželis „Naminukas“

(švietimo įstaigos pavadinimas)

Direktorė Raimunda Mockuvienė

(darbuotojo pareigos, vardas ir pavardė)

**METŲ VEIKLOS ATASKAITA**

 2023-01- Nr. \_\_\_\_\_\_\_\_

(data)

Gargždai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  Gargždų lopšelio-darželio „Naminukas“ strateginio plano 2020–2022 m. prioritetinės kryptys: kokybiškas ikimokyklinis ir priešmokyklinis ugdymas, žmogiškųjų išteklių kompetencijų tobulinimas, savitos Lopšelio-darželio aplinkos kūrimas. Pagrindinės veiklos kryptys: sveikatos stiprinimas ir etnokultūrinis ugdymas. Lopšelio-darželio strateginis planas iš esmės įgyvendintas. **Įgyvendinant strateginio ir metinės veiklos plano tikslą „Tobulinti ugdymo turinį ir ugdymo proceso planavimą“ pasiekti rezultatai:**  2022 metais atnaujinta priešmokyklinio ugdymo bendroji programa, ugdyme pradėtos taikyti priešmokyklinio ugdymo programa „Patirčių erdvės“ ir ikimokyklinio ugdymo programa „Žaismė ir atradimai“, priimti sprendimai dėl planavimo, programų taikymo periodiškumo ir kt. Ugdymo turinį įgyvendinome per projektinę veiklą, ypač dažnai ir aktyviai taikydami STEAM ugdymo metodus, sveikatos stiprinimą per S. Kneipo metodus, kai kuriose grupėse pradėtas taikyti mąstymo žemėlapių metodas. Socialiniam emociniam ugdymui priešmokyklinėse grupėse įgyvendinama LIONS QUEST „Laikas kartu“ programa ir dviejose ikimokyklinio ugdymo grupėse Kimochi programa. Kokybiškam ugdymo(si) proceso užtikrinimui į ugdymo turinį integruotos saugos ir sveikatos, saugaus eismo, etnokultūros ugdymo, ekologijos, socialinio-emocinio, socializacijos temos.  2021–2022 mokslo metais gautas finansavimas iš Sporto rėmimo fondo įgyvendinti sporto projektą „Sportuojantis Naminukas“. Įgyvendinant projektą visi mokytojai ir 32 proc. tėvų išklausė mokymus apie S. Kneipo metodų taikymą. Pedagogai kasdien veda fizinio aktyvumo ir grūdinimosi pagal S. Kneipo metodus užsiėmimus. Profesionalūs treneriai 2 kartus per savaitę vedė nemokamus papildomus užsiėmimus vaikams: šokio, futbolo, judesio meno. Sporto projektas bendrai finansuojamas Sporto rėmimo fondo lėšomis, kurį administruoja Švietimo mainų paramos fondas. Gautas finansavimas – 37 738,39 Eur. Iš jų 4000 Eur. – prisidėjo Klaipėdos rajono savivaldybė. Kartu su partneriais: Gargždų lopšeliu-darželiu „Ąžuoliukas“, Klaipėdos rajono švietimo centru, Dovilų etninės kultūros centru, Dovilų pagrindinės mokyklos ikimokyklinio ir priešmokyklinio ugdymo skyriumi, įgyvendintas etnokultūros projektas „Žemaitiškų ornamentų ir kalbos grožis“, kuris buvo dalinai finansuotas Klaipėdos rajono savivaldybės. Įstaiga įsigijo 1 komplektą tautinių rūbų vaikams. Dalyvavome Nacionalinės mokėjimo agentūros prie Žemės ūkio ministerijos organizuojamame „Vaikų maitinimą ekologiškais ir pagal nacionalinę žemės ūkio ir maisto kokybės sistemą pagamintais produktais ikimokyklinio ir priešmokyklinio ugdymo įstaigose“ projekte. 2022 m. buvo parengti ir įgyvendinti respublikiniai projektai: Respublikinis ikimokyklinio ir priešmokyklinio ugdymo įstaigų vaikų projektas kūrybinių-darbų paroda „Sveikos mitybos laivo kelionė per Lietuvą“ (į projekto vykdymą įsitraukė 83 Lietuvos ikimokyklinės įstaigos). Respublikinis ikimokyklinio ir priešmokyklinio amžiaus vaikų ir pedagogų kalbos ugdymo ir kūrybinis projektas „Sutinku pagal rūbą, išlydžiu pagal kalbą“.  **Įgyvendinant strateginio ir metinės veiklos plano tikslą „Siekti aukštos kiekvieno bendruomenės nario profesinės kompetencijos ir atsakomybės už savo veiklą, poreikių realizavimą“** **pasiekti rezultatai:**  Priešmokyklinio ugdymo pedagogės ir vadovės dalyvavome mokymuose, rengėme metodinio ratelio pasitarimus kaip taikyti atnaujintą priešmokyklinio ugdymo programą „Patirčių erdvės“, ikimokyklinio ugdymo pedagogės susipažino su ikimokyklinio ugdymo programa „Žaismė ir atradimai“, priimti sprendimai dėl planavimo, programų taikymo periodiškumo ir kt. Pedagogės gerąja darbo patirtimi dalijosi: organizuotomis veiklomis taikant STEAM metodiką ankstyvajame ugdyme, įrankiu ugdymo (si) procesui tobulinti „Mąstymo žemėlapiai“ bei integruojant etninės kultūros temas į ugdomąjį procesą su Klaipėdos rajono švietimo įstaigų pedagogais respublikinėse metodinėse-praktinėse konferencijose. Vadovai, mokytojos, specialistai gerąja darbo patirtimi dalijosi su Kauno ir Klaipėdos rajono ikimokyklinių įstaigų vadovais S. Kneipo elementų taikymo bei edukacinių erdvių kūrimo temomis. Pedagogai, specialistai siekė nuolatinio kompetencijų tobulinimo(si) seminaruose, metodiniuose renginiuose, konferencijose. 2021 m., 2022 m. dalyvavo BDT (besimokančių darželių tinklo) programoje. Savivaldybės tinklalapyje skelbiamos ikimokyklinių įstaigų pažangos ataskaitos. 2020–2022 m. veiklos kokybės įsivertinimo (audito) išvados panaudotos strateginio plano uždavinių įgyvendinimui. Pagal atliktas veiklos kokybės įsivertinimo analizes buvo rengiami kitų mokslo metų veiklos planai, koreguojamas ugdymo(si) turinys.  **Įgyvendinant strateginio ir metinės veiklos plano tikslą „Kurti vaikų poreikius tenkinančias patogias ir patrauklias šiuolaikiškas ugdymo (si) aplinkas“ pasiekti rezultatai:**Grupės, kabinetai papildyti šiuolaikinėmis kokybiškomis priemonėmis skatinančiomis įvairiapusį vaiko ugdymą(si): STEAM ugdymui, robotikos, edukacinėmis priemonėmis, žaislais, lavinamaisiais žaidimais. Lauko edukacinės erdvės: įrengta eksperimentų ir tyrinėjimų erdvė. Vidaus edukacinės erdvės: koridoriuose, laiptinėse įrengtos judėjimo, pažinimo erdvės. Iš sporto projekto įsigytos priemonės: interaktyvi laipiojimo sienelė, masažiniai kamuoliukai, paspirtukai – skatina fizinį vaikų aktyvumą. Pagerintos higienos sąlygos: „Naminuke“ 3 grupėse suremontuoti sanitariniai mazgai, kurie neatitiko higienos normų, 2 grupėse pakeista grindų danga, atliktas kosmetinis remontas, naujai įrengtas kabinetas psichologui, sensorinė erdvė „Naminuke“ ir Kvietinių skyriuje.  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metinės užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Užtikrinti sporto projekto „Sportuojantis Naminukas“, finansuojamą Sporto rėmimo fondo, įgyvendinimą. | Sveikatos stiprinimo krypties įgyvendinimas vykdant Sporto rėmimo fondo finansuojamą projektą „Sportuojantis Naminukas“. | 1. Įvykdytos kasdienės fizinio aktyvumo ir grūdinimosi veiklos pagal S. Kneipo metodus.
2. Įsigytas numatytas sporto projekte inventorius: interaktyvios grindys, triratukai, dviratukai, sensorinės priemonės ir kt.
3. Laiku pateiktos visos projekto vykdymo ataskaitos Sporto rėmimo fondui
 | 1. Kasdien 14 grupių vedė fizinio aktyvumo ir grūdinimosi pagal S. Kneipo metodus užsiėmimus
2. Įsigytas numatytas sporto projekte inventorius: 2 vnt. interaktyvių grindų, 30 vnt. triratukų, 30 vnt. dviratukų, 30 vnt. paspirtukų, interaktyvi laipiojimo sienelė, 2 vnt. burbuliniai vamzdžiai, 6 vnt. šviečiantys pluoštai, 2 vnt. supynės-lizdas, sensorinės priemonės ir kt.
3. Laiku Švietimo paramos ir sporto rėmimo fondui pateiktos ataskaitos, gautas 37 738,39 Eur. finansavimas, iš jų 4000,00 Eur. savivaldybės prisidėjimas.
 |
| 1.2. DalyvavimasNacionalinės mokėjimo agentūros prie Žemės ūkio ministerijos projekte „Vaikų maitinimas ekologiškais ir pagal nacionalinę žemės ūkio ir maisto kokybės sistemą pagamintais produktais ikimokyklinio ir priešmokyklinio ugdymo įstaigose“ | Vaikų maitinimo meniu 60 proc. sudaro ekologiškų maisto produktų.  | 1. Ekologiškumo maitinimo projekto įgyvendinimas. Gauta parama iš Nacionalinės mokėjimo agentūros prie Žemės ūkio ministerijos .
2. Laiku pateiktos ataskaitos.
 | „Vaikų maitinimas ekologiškais ir pagal nacionalinę žemės ūkio ir maisto kokybės sistemą pagamintais produktais ikimokyklinio ir priešmokyklinio ugdymo įstaigose“ vykdytas 2022 m. sausio-kovo mėnesiais.Ataskaitos pateiktos laiku, gautas 7620,00 finansavimas (pagal išlaidas 900,00 trūko – finansavome iš įstaigos lėšų). |
| 1.3. Darbuotojų profesinio tobulėjimo skatinimas  | Ugdymo procesą organizuoja ir ugdymosi aplinką užtikrina darbuotojai, turintys atitinkamą kvalifikaciją ir kompetencijas.  | 1. 3 pedagogai įgyja aukštesnę kvalifikacinę kategoriją.
2. 30 proc. pedagogų įgyja ir priešmokyklinio ugdymo pedagogo kvalifikaciją.
3. 2 pedagogai studijuoja ikimokyklinį ugdymą pagal Klaipėdos rajono savivaldybės Jaunų pedagogų skatinimo programą.
4. 50 proc. nepedagoginių darbuotojų dalyvauja kvalifikaciniuose mokymuose.
 | 1. Metodininko kvalifikaciją įgijo 2 pedagogai, vyresniojo mokytojo -1.
2. 67 proc. pedagogų įgijo priešmokyklinio ugdymo pedagogo kvalifikaciją.
3. 1 pedagogas baigė ikimokyklinio ir priešmokyklinio ugdymo programą, 3 pedagogai studijuoja. Visiems studijos 80 proc. finansuojamos pagal Klaipėdos rajono savivaldybės Jaunų pedagogų skatinimo programą.
4. 30 proc. nepedagoginių darbuotojų dalyvauja edukaciniuose užsiėmimuose, 100 proc. kvalifikaciniuose mokymuose (pagal DK naujoves „Smurtas ir priekabiavimas: pavojus, prevencijos priemonės, darbuotojų teisės ir pareigos)
 |
| 1.4. Gerinti ugdymo ir darbo aplinką, atsižvelgiant į sveikatos ir saugos reikalavimus | Atnaujintos, higienos reikalavimus atitinkančios, vidaus erdvės.  | 1. Įrengtas kabinetas specialistui
2. Suremontuotas bent 1 grupės tualetas vaikams. Pakeistos bent 1 grupės grindys.
3. Keliose grupėse įrengti kondicionieriai.
 | 1. Įrengtas naujas kabinetas

psichologui, kuriame yra ir sensorinė erdvė vaikams (iš švietimo mainų ir paramos finansuojamo projekto lėšų)1. Iš SB lėšų suremontuoti 3

grupių tualetai-prausyklos, pakeistos grindys 2 grupėse ir atliktas kosmetinis remontas.1. 5 grupėse ir 3 kabinetuose,

virtuvėje ir maisto sandėlyje įrengti kondicionieriai |
| 1.5. Strateginio plano 2023–2025 metams rengimas | Sudarytas Strateginis planas atspindi įstaigos prioritetus, lūkesčius, nustato įstaigos veiklos kryptis ir veiklos priemones. | 1. Sudaryta darbo grupė, atlikta išsami PEST ir SSGG analizė, 2020–2022 metų Strateginio plano analizė, nustatyti prioritetai, priemonės ir siektini rezultatai.
2. Strateginis planas suderintas su Klaipėdos rajono savivaldybe.
 | 1. 2022-01-05 įsakymu Nr. V-3 sudaryta darbo grupė, atlikta išsami PEST ir SSGG analizė, 2020–2022 metų Strateginio plano analizė, nustatyti prioritetai, priemonės ir siektini rezultatai. Misija, vizija, filosofija, prioritetai nustatyti įtraukiant darbuotojus ir tėvus. Analizė, uždaviniai ir priemonės pristatyti Mokytojų tarybos posėdyje 2022-12-28.2. Strateginis planas bus derinamas su Klaipėdos rajono savivaldybe 2023m. vasario mėn. |

1. **Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
|  |  |

1. **Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Papildomi finansinės apskaitos darbai centralizavus buhalteriją nuo 2022 m. balandžio 1 d. | Administracijai pasidalinus darbais, bendradarbiaujant tarpusavyje ir komunikuojant su CB darbuotojais finansiniai metai sėkmingai užbaigti: pirkimai įvykdyti, tiekėjams atsiskaityta, darbuotojai gavo darbo užmokestį ir paskatinimus – premijas. |
| * 1. Ukrainiečių vaikų integracija, ugdymas nuo 2022 m. kovo mėn.
 | Lopšelyje-darželyje ugdėsi 5 ukrainiečių vaikai, teiktos konsultacijos tėvams, parinktos grupės vaikams, kuriose būtų rusiškai kalbančių darbuotojų, vaikų, kad sėkmingiau galėtų integruotis. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Užduotys įvykdytos ir viršijo kai kuriuos sutartus vertinimo rodiklius | Labai gerai √ |
| 6.2. Užduotys iš esmės įvykdytos pagal sutartus vertinimo rodiklius | Gerai ☐ |
| 6.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 6.4. Užduotys neįvykdytos pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Finansinis raštingumas |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| * 1. Organizuoti įtraukųjį

ugdymą, atitinkantį skirtingus ugdytinių poreikius | Sėkmingai organizuoti įtraukųjį ugdymą, atitinkantį skirtingus ugdytinių poreikius. | 1. Pagal ŠMSM ir NŠA rekomendacijas

įsigyta SUP turintiems mokiniams skirtų mokymo ir techninės pagalbos priemonių. 1. 80 procentų pagalbos mokiniui

specialistų pasirengę naudoti sensorines priemones ugdymo procese.1. Atlikti bendruomenės (pedagogų,

tėvų) narių anketinę apklausą, siekiant išsiaiškinti įtraukiojo ugdymo nuostatas ir įgyvendinimo pasirengimą ikimokykliniame ir priešmokykliniame ugdyme. 1. 50 proc. pedagogų ugdymo procese

nuolat diferencijuoja užduotis įvairių poreikių turintiems vaikams1. Viešinti informaciją apie įtrauktį

švietime ir sėkmingą Lopšelio-darželio patirtį. |
| * 1. Užtikrinti atnaujintų

ugdymo programų įgyvendinimą  | Ugdymo procese taikomi inovatyvūs ugdymo metodai. | 1. Įsigytos šiuolaikinės kokybiškos priemonės skatins įvairiapusį vaiko ugdymą (si): vyresnės grupės įsigyja planšetes, visos grupės STEAM priemonių. 2. Lopšelio-darželio kieme įruoštos žaidimams, eksperimentams, poilsiui ir sportui 2-3 erdvės.3. Iš stebėjimų - 70 proc. mokytojų panaudos lauko aplinką kaip tyrinėjimo ir eksperimentų laboratorijas.4. 50 proc. pedagogų ugdyme taikys STEAM idėjas, skaitmenines priemones.5. Grupėse, kuriose nuolat taikomos STEAM idėjos, skaitmeninės priemonės kiekvieno vaiko pažanga per metus, vertinant kompetencijas, didesnė (įvertis per 2-3 žingsnius). |
| 1.3. Darbuotojų profesinio tobulėjimo skatinimas  | Ugdymo procesą organizuoja ir ugdymosi aplinką užtikrina darbuotojai, turintys atitinkamą kvalifikaciją ir kompetencijas.  | 1. 2 pedagogai įgyja aukštesnę kvalifikacinę kategoriją.
2. Patobulinta bent 70 procentų bendruomenės narių kvalifikacija diegiant universalaus dizaino mokymuisi principus.
3. 2 pedagogai studijuoja ikimokyklinį ugdymą pagal Klaipėdos rajono savivaldybės Jaunų pedagogų skatinimo programą.
4. 50 proc. nepedagoginių darbuotojų dalyvauja kvalifikaciniuose mokymuose.
 |
| 1.4. Gerinti ugdymo ir darbo aplinką, atsižvelgiant į sveikatos ir saugos reikalavimus | 1. Atnaujintos, higienos reikalavimus atitinkančios, vidaus erdvės. 2. Lauko erdvių atnaujinimas. | 1. Įrengtas kabinetas sveikatos specialistui, pavaduotojai ugdymui.
2. Suremontuoti 2 grupių tualetai vaikams.
3. Atnaujintas vandens šildymo katilas Kvietinių skyriuje.
4. Įsigyta 2 žaidimo įrenginiai fiziniam aktyvumui lauke.
 |
| 1.5. Sveikatos stiprinimo srities įgyvendinimas | Sveikatos stiprinimo mokyklų tinklo narės statuso pasitvirtinimas, pratęsimas | 1. Bent 1 sveikatos stiprinimo

bendruomenei finansuojamo projekto įgyvendinimas.1. Sveikatos stiprinimo programos 2024-

2029 metams sudarymas. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Nedarbingumas besitęsiantis 3 mėn., didelis darbuotojų sergamumas. |
| 9.2. Karantinas, ekstremali situacija dėl COVID-19 ligos. |
| 9.3. Lėšų trūkumas. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Lopšelio-darželio tarybos pirmininkė \_\_\_\_\_\_\_\_\_\_ Donata Žemgulytė 2023- -

(mokykloje – mokyklos tarybos (parašas) (vardas ir pavardė) (data)

įgaliotas asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)